 Ọpọ oúnjẹ lo le sàkóbá fún ara wa ti a kò bá ṣe aáyan rẹ bó ti tọ àti bo ti yẹ. Yíyọ àwọn ǹkan tó le ṣe àkobá fún ara kúrò ṣe pàtàkì nítorí kìí ṣe òunjẹ ọhun gan ni kò dára bi ko ṣe awọn èròjà kan lára rẹ. Buns ni ọmọ mi jẹ tán ní ṣọọṣì, ló bá di àwátì Tí a ò bá gbé ìgbésẹ yìí ọpọ ounjẹ lo le di ààrun, májèlé tàbi kó já si ikú, nígbà mira a maa pa ọpọlọ lára. Àwọn oúnjẹ márùn-ún tí ẹ gbọdọ yẹwò dáradára ki ẹ tó jẹ 1. Ẹwà Soya  Soya Beans Gbogbo ènìyàn ló gba pé òunjẹ to dára ni ẹwà jẹ sùgbọn ọkàn wá ti ènìyàn ko ba sọra ó le di àìsàn si ni lára. Ẹwà pupa àti soya beans ọmọ iyá kan náà ni wọn. Ní apá kan wọn ni èròja afúni lẹjẹ protein àti àwọn fitámìn, ẹwẹ, ẹwá ní epo kan ti wọn ń pè ni Phytohaemagglutinin ti ẹya ará ènìyàn ko lágbára lorí rẹ. Tí ènìyàn bá jẹ ẹ jù, o lé fa inú rírùn àti ati inira. Sùgbọn ayọ to wà nibẹ ni pé tí ènìyàn bá ṣee ko pẹ lóri iná ó máa n mú àdínkù ba ewu to wà nibẹ. Bákan náà lo ni Trypsin, eyi a si maa ṣàkóba fun ǹkan to n mú ounjẹ da lára. Sùgbọn oo, ti a ba le rẹ ẹ somi fún bii wákàti mejila kó to di sísè, àwọn kẹmika ara rẹ yóò pòórá. 2. Ẹja Puffer Eyií jẹ ẹja ti wan maa ń lo bi ìpanu ní ilẹ Japan Ẹja Puffer yiìí dàbí Májèlé, ó sì le pànìyàn. Ẹja náà ni ǹkan ti wọn ń pe ni tetrodotoxin eyí ti oró rẹ ju ti májàlé lọ. Bí ẹja yìí ṣe wá ni oró to ó sì jẹ ǹkan to wọpọ ní àwọn orílẹ-èdè míràn. Ní Japan ẹjá ti wọn máa n pe ni Fugu, wọn máá n jẹ ẹ ni tútú tàbi kí wọn dín ata si i. Ọpọ àwọn àlásè máa ń gba ẹkọ fún ọpọ ọdún ki wọn to le gbà wọn láàyè láti ṣe irú ẹja bẹẹ. O ṣe pàtàkì kí ènìyàn yọ gbogbo ibi ti ẹjẹ le di si, àwọn ẹyà ara bii ọpọlọ, awọ, ojú àti ikùn rẹ ki ènìyàn to bẹrẹ si ni jẹ ẹ. Ọpọ àwọn alase lo maa n gba ẹkọ fun ọpọọdun ki wan to lasẹ láti se ẹja náà 3. Casuwi Csu Marzu Ǹkan to mú ounjẹ èyí yàtọ ni pe ó dàbi aràn. Eyi ṣe bi ẹni rini lára díẹ sùgbọn àwọn ara Sardinia ni Italy nifẹ òun náà gidigidi. Wọn a maa fi ẹpa lílọ àti ata dindin, díẹdíẹ yóò maa yọ yoo si di omí si inú abọ. Sùgbọn ki ènìyàn to jẹ irú ounjẹ yìí, àwọn ìgbẹsẹ kan se pàtàkì. Ní àkọkọ, o gbọdọ kó àwọn aran náà nítori o le fo ibuso mẹẹdogun lẹẹkan náà. Orisirisi ni bo se maa n ri lẹnu Ikeji ni pé ó sòro láti rí, àjọ EU ko si fi ààye gbàá nítori náà kó ṣe tà si orilẹ-èdè míràn Ikẹta ni pe wọn ti sàpejuwe rẹ bíi ọkàn lára àwọn ounjẹ to léwu jùlọ lágbàyé nítori pé o lé ni ààbọ lori iléra ẹni to ba n jẹ ẹ. O jẹ okan lara ounjẹto lewu julọ lagbaye 4. Ewé Rhubarb Ewé yìí wọpọ láàrin àwọn ara ilẹ Gẹẹsì ti wọn maa n fi pètò ounjẹ, ọpọ òunjẹ nilẹ gẹẹsi ni ewé náà wà nínú rẹ. Opo òunjé ilẹ Gẹẹsi lo ni ewé yìí nínú Enìyàn ni lati sọra nítori pé èyí to jẹ aláwọ ewé rẹ léwu gidigidi o sì ni májèlé nínú. Ǹkan to wà níbẹ ni pé o ni májèlé ni wan n pè ni Oxalic acid, ti ènìyàn ba wá n fi gbogbo igbe jẹ, a maa ṣeni bi èèbi osí le fá okúta ninú kídìnrín. Ẹwe, ewu yiì ti di ọrọ ti wọn ń fà nitori pe asíídìì to wà nínú rẹ ga púpọ. Ti ènìyàn bá n jẹ ẹ púpọ o le ṣe ikú pa ẹni náà, ó sàn ki ènìyàn má jẹe rárá. 5. Gaya Melon O le fa ikú ti ènìyàn ba n jẹ ni gbogbo igbà Èyí dàbi bara ègúsí ti a ri ni orílẹ-èdè Indonesia. O ṣe pataki láti fi ṣe awọn ounjẹ bii bisikiti àti wàra, àwọn nkan ti wọn tún fi n se ni láti din ata si oduku, ẹràn tabi láti fi ṣe ọbẹ. Ṣùgbọn ti ènìyàn bá jẹ ẹ jù ó ma ń ṣokunfa ǹkan to pọ: o maa n gbéni léèbì, kìí jẹ kí ènìyàn le mi dáada, o tun máa n jẹ ki ènìyàn ní janin-janin. Bótilẹ jẹ pé kò wọpọ ṣùgbọn ti ènìyàn ba jẹ Nutmeg púpọ o le ja si ikú. Kí wa ni idí ti ènìyàn yóò fi ma kó òòrun didun si inu ounjẹ púpọ lásiko kan náà? Gẹgẹ bí àwọn mìíran ṣe máa n dáṣà pé gbogbo ejò jíjẹ ni, ṣùgbọn ìwádìí ti fi hàn pé ọrọ kò rí bẹẹ, àti pé kò si òunjẹ ti kò léwu ti à o bá ṣètò rẹ dáradára. : Food Poison: Oúnjẹ márùn-ún tó lè ṣekú pani kíákíá 